**PRESSEMEDDELELSE**

**Taber® Linear Abraser**

*Præcis evaluering af overfladeegenskaber på færdige produkter*

Strenometer ApS er glade for at præsentere Taber® Linear Abraser model 5770 – et avanceret testinstrument, som er designet til at evaluere både konturformede og flade overflader på færdige produkter af forskellig størrelse. Det robuste og alsidige instrument er ideelt til præcise test af materialers modstand mod slid, ridser, skrabning, gnidning og andre fysiske belastninger.

Taber® Linear Abraser er udstyret med en præcisionslejet splineaksel, der er fastgjort til en bevægelig arm så der skabes et "fritsvævende" testsystem. Dette testsystem muliggør en lodret bevægelse. Testtilbehøret der er placeret i bunden af splineakslen, og en vægtstøtte som er monteret i toppen, gør det muligt at påføre forskellige belastninger. Den vandrette arm bevæger sig frem og tilbage i en vertikal lineær bevægelse mens testtilbehøret følger prøvens konturer.

Taber® Linear Abraser giver mulighed for at vælge parametre, som fx hastighed, slaglængde og belastning hvilket sikrer præcise og pålidelige testresultater. Instrumentets store alsidighed skyldes et komplet udvalg af valgfrit testtilbehør og hjælpevægte til test af bl.a. slidstyrke, slibeægthed, gnideægthed, ridser, skrabning m.m. Der kan udføres både tørre og våde tests.

Det er muligt at udføre slidtest med standardiserede Taber-slibemidler. Taber Wearaser® består af højkvalitets-slibemedier og fås i kvaliteter der genererer let til ekstremt slid. Der findes også andre standardiserede slibemidler, såsom crockingklude, H1-filt, ståluld, Scotch-Brite™ slibesvampe og sandpapir.

Taber® Linear Abraser model 5700 er det ideelle valg hvis man skal udføre præcise og pålidelige test af materialers fysiske egenskaber under forskellige forhold.

Yderligere information om **Taber® Linear Abraser** kan hentes hos:
Strenometer ApS, Kongevejen 213, 2830 Virum, 45 95 07 00, salg@strenometer.dk

*Strenometer ApS er et førende specialfirma inden for instrumenter og testapparater til farve- og lakindustrien, kunststofindustrien samt tekstilindustrien. Vi har en bred og veldokumenteret viden, og vores rådgivende personale har relevant markedserfaring og derfor et godt kendskab til den praktiske anvendelse af vores produkter.*